Szalonna

Szalonna (slov. Slaniná) je obec v Maďarsku v Boršodsko-abovsko-zemplínskej župe v Edelénskom okrese. Názov obce má slovenský pôvod.

Má rozlohu 2008 ha a žije tu 1065 obyvateľov (2007).

 Rotunda 
V obci sa nachádza stredoveký kostol. Pôvodne išlo o románsku rotundu s polkruhovitou vonkajšou apsidou, ktorá bola postavená na prelome 12. až 13. storočia. V 13. storočí bola rozšírená pristavaním obĺžnikovej lode. Rotunda je zvonku zdobená oblúčikovitým vlysom. Kostol bol pôvodne zasvätený sv. Margite Antiochijskej, dnes patrí Reformovanej cirkvi. Kostol je vymaľovaný stredovekými freskami. Fresky v presbytériu zobrazujú legendu o sv. Margite Antiochijskej, patrónke kostola. Fresky vo víťaznom oblúku zobrazujú starozákonných prorokov. V areáli kostola sa nachádza aj samostatne stojaca drevená zvonica.

 Referencie 

Kategória:Obce v Maďarsku